हल्दिया

हल्दिया (Haldia) भारत के पश्चिम बंगाल राज्य के पूर्व मेदिनीपुर ज़िले में स्थित एक औद्योगिक शहर है।"Lonely Planet West Bengal: Chapter from India Travel Guide," Lonely Planet Publications, 2012, ISBN 9781743212202"Kolkata and West Bengal Rough Guides Snapshot India," Rough Guides, Penguin, 2012, ISBN 9781409362074

 भूगोल व बंदरगाह 
हल्दिया भारत के पूर्वी समुद्रतट का एक प्रमुख बंदरगाह और औद्योगिक केन्द्र है, जो कलकत्ता से लगभग 125 किलोमीटर दक्षिण-पश्चिम की ओर, हुगली नदी के मुहाने के पास स्थित है। हल्दिया नगर की सीमा हल्दी नदी से सटी है, जो गंगा नदी की एक शाखा है। हल्दिया शहर कई पेट्रोकेमिकल व्यवसायों का केंद्र है, और इसे कोलकाता और इसके अंतर्देशीय क्षेत्र के लिए एक प्रमुख व्यापारी बंदरगाह के रूप में कार्य करने के लिए विकसित किया जा रहा है।

जनसांख्यिकी
२०११ की जनगणना के अनुसार, हल्दिया की आबादी २,००,७६२ थी, जिसमें से १,०४,८५२ पुरुष थे और ९५,९१० महिलाएं थीं। ७ साल से कम आयु के शिशुओं की जनसंख्या २१,१२२ थी और ७+ के नागरिकिओं की आबादी के लिए साक्षरता दर ८९.०६% प्रतिशत दर्ज की गई थी।

भूगोल
हल्दिया नगर हुगली नदी के मुहाने पर स्थित है। यह हुगली नदी और हल्दी नदी के संगम पर स्थित है, जोकि गंगा नदी की दो शाखाएं हैं। यह नगर . पर अवस्थित है, और समुद्र सतह से इसकी औसत ऊँचाई ८ मीटर है।

उद्योग
हल्दिया में कई भारी औद्योगिक कम्पनियाँ स्थापित हैं, जिनमें साउथ एशियन पेट्रोकेमिकल्स लिमिटेड, इंडियन ऑयल कॉर्पोरेशन लिमिटेड (आईओसीएल), एक्साइड, शॉ वालेस, टाटा केमिकल्स, हल्दिया पेट्रोकेमिकल्स, इंडिया पावर कॉर्पोरेशन लिमिटेड, हिंदुस्तान लीवर और मित्सुबिशी केमिकल कॉरपोरेशन भी शामिल हैं।

 इन्हें भी देखें 
 पूर्व मेदिनीपुर ज़िला
हल्दिया बंदरगाह
हुगली औद्योगिक क्षेत्र
हुगली नदी

 सन्दर्भ 

 . Discover 360° Corners Of Haldia City. True Tech Review. 
 The Aala Haldia – Best Restaurant in Haldia for Delicious Food & Great Ambiance

श्रेणी:पूर्व मेदिनीपुर ज़िला
श्रेणी:पश्चिम बंगाल के शहर
श्रेणी:पूर्व मेदिनीपुर ज़िले के नगर
*